Á hverjum einasta degi eigum við flest í samskiptum við annað fólk . En við eigum ekki einungis í samskiptum við annað fólk , heldur eigum við líka í samskiptum við tölvur og tæki , vörur og þjónustur og það mjög oft í gegnum netið . Fyrstu samskipti okkar við fyrirtæki er oft í gegnum vefsíður þeirra . Því má segja að andlit fyrirtækis út á við sé vefsíða þess . Þess vegna skiptir gríðarlega miklu máli að vefsíðan endurspegli fyrirtækið , gildi þess og markmið , til þess að vefsíðan hafi jákvæð áhrif á notendurna . Þegar við eigum í samskiptum við vefsíðu , þá erum oft búin að mynda okkur skoðun um þessa vefsíðu , innihald hennar , hönnun hennar , fyrirtækið sem stendur fyrir henni og vörurnar og / eða þjónustuna , á örfáum sekúndum . Þessi skoðun , felur í sér skynjun okkar á hve ánægð eða óánægð við erum á meðan við notum og eftir að við höfum notað þessa tilteknu vefsíðu . Skynjun okkar og þessar tilfinningar sem myndast innra með okkur í þessum samskiptum , hafa áhrif á upplifun okkar af vefsíðunni . En hve vel vefsíða kemur fyrir hefur áhrif á marga þætti eins og heimsóknarhlutfall og heimsóknartíma , brottfallshlutfall , meðmæli , umsagnir og síðast en ekki síst sölu og velgengni . Það að hugsa vefsíður og þróun þeirra út frá upplifun notenda og sjá til þess að notendur fái góða upplifun , er UXO . UXO stendur fyrir User Experience Optimization , en UXO snýst um það að besta vefi með notendur og upplifun þeirra í fararbroddi . Hvernig get ég tileinkað mér UXO ? Það er ýmislegt hægt að gera til að nýta sér hugmyndir og kenningar UXO . Hér fylgja nokkrar aðferðir sem er gott að prófa sig áfram með þegar hugsað er út frá notendaupplifun og UXO kenningum . Skilagreina mælanleg markmið Gott fyrsta skref er að skilgreina markmið lausnar eða vöru . Mjög gott er að hafa markmiðin mælanleg svo að það sé hægt að mæla hvort að lausnin eða varan hefur uppfyllt þessi markmið . Dæmi um mælanleg markmið getur verið lengri eða styttri heimsóknartími á ákveðnum síðum . Lægra brottfall í kaupferli og jafnvel fleiri heimsóknir á síður sem þið viljið fá auknar heimsóknir á . Fylgja aðgengisreglum Við viljum að allir , ungir sem aldnir geti notað veflausnirnar okkar . Þess vegna er mjög gott að tileinka sér aðgengisreglur eins og WCAG ( Web Content Accessibility Guidelines ) . WCAG eru viðmiðunarreglur sem ná yfir breitt svið af ráðleggingum til að gera efni á vefsvæðum aðgengilegra fyrir fólk með einhverja skerðingu eða fötlun sem og eldri borgara . Að fara eftir þessum reglum gerir lausnir ekki einungis aðgengilegri heldur líka notendavænni . Greina skilvirkni með vefmælingum Með Google Analytics eða öðrum vefmælingartólum er hægt að greina skilvirkni veflausna mjög auðveldlega . Það er gott að fylgjast reglulega með brottfalli viðskiptavina og skoða vel þær síður sem eru ekki heimsóttar reglulega og þær síður sem notendur eyða miklum og litlum tíma á , sem dæmi má nefna . Leitarvélabestun eða SEO er einnig mikilvægur partur af notendaupplifun og UXO . Leitarvélabestun á margt sameiginlegt með aðgengismálum og notendaupplifun en hvernig notendur nota vefsíður og hvaða gildi vefsíður hafa fyrir notendur , geta haft áhrif á leitarniðurstöður . Notendaprófa aftur og aftur Með notendaprófunum er fljótt og auðveldlega hægt að komast að því hvað má gera betur og hvar möguleikarnir liggja . Það eru til margar tegundir notendaprófa og það þarf ekki að vera tímafrekt né kostnaðarsamt að prófa veflausnir . Gott er að prófa á öllum stigum þróunar en notendapróf eru ómissandi hluti vefmála að okkar mati . Þetta er einungis hluti af þeim möguleikum sem eru til staðar til að notendabesta veflausnir og betrumbæta notendaupplifun .